नई दिल्ली। सोशल मीडिया की सबसे लोकप्रिय वेबसाइट-फेसबुक ने स्पेनिश फुटबॉल लीग के भारत में प्रसारण अधिकार हासिल कर लिए हैं। दोनों पक्षों ने इस सौदे की पुष्टि की है। इस सौदे के साथ स्पेनिश लीग पहली ऐसी यूरोपीय फुटबॉल लीग बन जाएगी, जिसका प्रसारण विशेष रूप से भारत में फेसबुक पर लाइव किया जाएगा। स्पेनिश लीग का प्रसारण भारत, भूटान, नेपाल, अफगानिस्तान, बांग्लादेश, मालद्वीप, पाकिस्तान और श्रीलंका में फेसबुक पर नि:शुल्क मिलेगा।